El Consell Agrari proposa a Adif que valore com d'ús industrial els terrenys expropiats per les obres del tren al port marítim
22 de maig 2019

![Imagen 1](/media/gqwkktzw/37_mac_enric_arino.jpg)

El regidor d'Agricultura i president del Consell Agrari, Enric Ariño, ha explicat que s'ha demanat que les terres expropiades per a portar a terme a Sagunt la nova via fèrria que va fins al port marítim “**siguen valorades pel Ministeri, concretament, per l'Administrador d'Infraestructures Ferroviàries (Adif), que és qui fa l'execució de les obres, com a terres destinades, en principi, a ús industrial, perquè la valoració de sòl és diferent d'un cas a un altre**”.

  

Així, el delegat ha assenyalat que això ja es va fer fa 15 anys: “**Es va realitzar una reserva de sòl per a la construcció de Parc Sagunt II, tal com està catalogat en els mapes de Conselleria i la prova que eixe sòl tindrà ús industrial és que no fa moltes setmanes la mateixa Conselleria va remetre una espècie de projecte bàsic de construcció de Parc Sagunt II en esta zona**”.

  

“**Per tant, el que demanem és que no es tinga en consideració que ara té un ús agrícola estrictament, sinó el potencial valor que té**”, ha afirmat Ariño.

  

En este sentit, després de la junta celebrada este dimarts el Consell Agrari ha elevat “**una proposta a Adif perquè faça estes valoracions quan haja d'expropiar estos terrenys i haja d'indemnitzar els propietaris**”.

  

  

![](/media/4rdh4fhm/37_46_c_plano_tren_puerto.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-proposa-a-adif-que-valore-com-d-us-industrial-els-terrenys-expropiats-per-les-obres-del-tren-al-port-maritim/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-proposa-a-adif-que-valore-com-d-us-industrial-els-terrenys-expropiats-per-les-obres-del-tren-al-port-maritim/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-proposa-a-adif-que-valore-com-d-us-industrial-els-terrenys-expropiats-per-les-obres-del-tren-al-port-maritim/ "Linked In")
*   [](mailto:?body=https://aytosagunto.es/va/actualitat/el-consell-agrari-proposa-a-adif-que-valore-com-d-us-industrial-els-terrenys-expropiats-per-les-obres-del-tren-al-port-maritim/)